Nafarroako Parlamentuko Eledunen Batzarrak, 2018ko martxoaren 12an eginiko bilkuran, honako erabaki hau hartu zuen, besteak beste:

Nafarroako Alderdi Sozialista talde parlamentarioak honako foru lege proposamen hau aurkeztu zuen: “Foru Lege proposamena, ekainaren 2ko 4/2008 Legegintzako Foru Dekretuaren bidez onetsitako Pertsona Fisikoen Errentaren gaineko Zergari buruzko Foru Legearen testu bategina hein batean aldatzen duen maiatzaren 9ko 6/2017 Foru Legea aldatzekoa”. Nafarroako Gobernuak 2018ko martxoaren 7ko erabaki bat igorri du, eta adierazi du ez dagoela ados aipatu foru lege proposamena izapidetzearekin, aurrekontuko kredituen gehikuntza dakarrelako.

Legebiltzarreko Erregelamenduaren 148.3. artikuluari jarraituz, honako hau ERABAKI DA:

**1.** Ez izapidetzea Nafarroako Alderdi Sozialista talde parlamentarioak aurkezturiko Foru Lege proposamena, ekainaren 2ko 4/2008 Legegintzako Foru Dekretuaren bidez onetsitako Pertsona Fisikoen Errentaren gaineko Zergari buruzko Foru Legearen testu bategina hein batean aldatzen duen maiatzaren 9ko 6/2017 Foru Legea aldatzekoa.

**2.** Erabaki hau Nafarroako Parlamentuko Aldizkari Ofizialean argitaratzea.

Iruñean, 2018ko martxoaren 12an

Lehendakaria: Ainhoa Aznárez Igarza